 Proza - sf: - Timidul de Somesan Sergiu poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Justitiarul... (Proza) > Pornosaguri... (Proza) > Tatal... (Proza) > Fauritorul... (Proza) > Trebuie sa... (Proza) > Tigrul si... (Proza) > Pofta... (Proza) > O moarte... (Proza) > ... (Proza) > Puteti sa... (Proza) > ... (Proza) > La plimbare... (Proza) > Bucla de... (Proza) > Cea mai... (Proza) > Ultimul... (Proza) > Despagubiri... (Proza) > Topograful ... (Proza) > Amantul... (Proza) > Pisica si... (Proza) > Comisarul... (Proza) > in... (Proza) > Romanul -... (Proza) > Fauritorul... (Proza) > Planeta... (Proza) > Mica mea... (Proza) > intalnire... (Proza) > Eu sunt... (Proza) > Tramvaiul ... (Proza) > Ultimul... (Proza) > Ritual de... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 227608 index.html' > Vizionari: 1749 > Timidul proza [ stiintifico-Fantastica ] - - - - - - - - - - - - - - - - - - - - - - - - - de Somesan Sergiu [regius1000 ] 2007-01-25 | | Timidul — Gata, baieti, cine incepe? Glasul instructorului de la poligonul chimic rasuna ca intotdeauna rece si impersonal. Tresar si simt cum inima incepe sa-mi bata mai repede in piept, iar gandul imi fuge la Matei. La fata lui descompusa de flacari si de vizitele noastre la spital, la garoafele rosii pe care i le duceam si la zambetul lui tot mai chinuit. O data venise impreuna cu noi o fata inalta, slabuta, care a tresarit inspaimantata cand a dat cu ochii de el. — Fii mandra de prietenul dumitale, i-a spus comandantul nostru, a salvat viata a doi copii... Statuse nemiscata tot timpul vizitei, incercand sa para nepasatoare, dar ochii ii alunecau mereu la cicatricele de pe obrazul lui. Apoi, dupa un timp nu am mai vazut-o. Niciodata! Ca si cum nu ar fi fost. Nici pana acum nu stiu daca pe Matei l-a durut mai tare arsura flacarilor sau plecarea ei... Oare, daca mi s-ar intampla si mie ceva asemanator, Florina ce ar face? Gandul la ea ma strabate dureros, aducandu-mi aminte de seara cand ne-am cunoscut. O seara ca oricare alta, numai ca in ziua aceea primisem ordinul de incorporare. Cu totul de neinteles pentru mine, simtisem dintr-o data nevoia sa fiu singur, si am pornit haihui prin parc sa-mi i-au ramas-bun de la locurile pe care nu aveam sa le revad atata timp. Sa fie oare adevarat ca in ochii celor care se pregatesc de plecare se citeste ceva, asa, ca o nostalgie a departarilor? in orice caz, ea asa mi-a spus cand a venit langa mine sa privim impreuna la soarele ce se pregatea sa apuna. O cunosteam din vedere mai demult, ne intalneam aproape zilnic, dar niciodata nu m-am gandit ca noi doi aveam atat de multe in comun si ca puteam deveni atat de buni prieteni. Aproape ca uitasem ca mai trebuie sa si plec. N-am sa mi-o iert niciodata ca in seara despartirii nu am avut curajul sa o sarut. Am condus-o pana la poarta, am dat mana si am plecat. Abia mai tarziu, prin scrisori, am inceput sa-i spun "draga" si sa-i trimit mii de sarutari... Gandurile imi sunt abatute de Anatol, care se apropie de culoar cu pasi mari si hotarati. "Doamne, cum poate fi omul asta atat de calm?" imi trece prin cap, si simt un usor fior de invidie pentru curajul lui. Ne zambeste la toti si ne face semn incurajator cu mana, de parca noi am fi cei care urmeaza sa intre in flacari. instructorul da din cap spre cei de la pompe, si aerul se umple dintr-o data de suieratul ascutit al lichidului incendiar. Nu am auzit niciodata o cobra suierand, dar imi inchipui ca asa trebuie sa faca. inca un semn din partea instructorului, si dintr-o data soarele se muta pe pamant, intre noi si Anatol. inchid orbit ochii si intr-un tarziu, cand ii deschid, Anatol vine spre noi cu obisnuitii lui pasi mari. Costumul de protectie ii straluceste cu irizatii metalice in bataia orbitoare a soarelui. Le spune ceva razand celorlalti, apoi se apropie de mine. — Fii fara teama, Timidule. Chiar ca nu-i nici o scofala... Singura ta grija este sa mergi drept inainte. Cuvintele lui ma mai linistesc parca. Chiar si "timidule" asta imi suna familiar acum. si-mi vina sa rad aducandu-mi aminte cum ma suparam la inceput cand mi se spunea asa... Ma aud strigat si simt cum totul incepe sa se invarta cu mine. Pasesc spre culoar si parca fara sa vreau incerc sa imit pasii mari ai lui Anatol. Nu prea reusesc si sunt dureros constient de asta. inainte de a apuca macar sa ma pregatesc sufleteste, instructorul imi face semn sa pornesc, si dintr-o data ochii imi sunt arsi de lumina care ma imbratiseaza flamanda. Limbile flacarilor ating lacome costumul de protectie, in vreme ce eu pasesc mecanic inainte si aproape ca nu-mi dau seama cand deasupra mea straluceste iar soarele. Ceva se razvrateste in mine: "Numai atat? Dupa atata spaima si neliniste, numai atat?" Aud strigat alt nume si ma asez sfarsit pe iarba. Anatol se apropie de mine si-mi intinde un bidon cu apa. Ma bate pe umar si nu spune nimic, intr-o atat de placuta solidaritate: amandoi am pasit prin flacari! * * * Seara nu-i nici pe departe atat de frumoasa ca aceea in care ne-am cunoscut, dar cine mai tine seama de asta? Mergem mana in mana ca doi copii si simt cum toti cei care trec pe langa noi ne privesc amuzati. Ne intalnim si cu o pereche de indragostiti, care merg aproape imbratisati, si intorc capul intr-o parte. Doamne, ce prost sunt! Pe urma iar o sa-mi para rau cine stie cate luni de zile... Privesc pe furis la fata de langa mine: s-a mai implinit de cand am plecat eu. Ochii mi se opresc pe linia zvelta a sanilor ei si, cand imi surprinde privirea, simt ca rosesc. imi retrag inciudat mana dintr-a ei si-mi fac de lucru cu centura. Anatol n-ar face asa... Eh! Anatol... Mergem mai departe tacuti si la inceput nici nu observam ca lumea din jur incepe sa alerge vociferand. Lumina roscata, palpaitoare, pe care o zaresc in spatele nostru dansand peste acoperisuri, ma lamureste. Ne intoarcem si incepem si noi sa alergam. Cand ajungem, focul este in toi: probabil a ars mocnit multa vreme inainte de a izbucni. Pompierii n-au sosit inca. Oamenii au facut cateva siruri, trecandu-si din mana in mana galeti cu apa. Nu au nici un spor in fata iadului de flacari, dar ce altceva ar putea face? Strabatem cercul de oameni si undeva, intr-o parte, vad o femeie plangand si zbatandu-se tinuta de doi barbati. Cade in genunchi, sfarsita, iar in linistea din jur se aude stins glasul ei ca o litanie: "Copilasul meu... copilasul meu...". Ma infior dintr-o data si privesc spre oceanul de flacari: oare mai poate fi ceva viu acolo? De-as avea un costum de protectie, ar fi o joaca sa intru... dar asa? "in lipsa costumelor de protectie", imi rasuna in urechi glasul instructorului, rece si impersonal ca intotdeauna, de parca ar fi chiar langa mine, "se pot folosi diferite materiale textile bine umezite in prealabil. Bineinteles ca eficienta acestor mijloace improvizate nu poate fi comparata cu a costumelor individuale de protectie, care, cu profesionalism si competenta, au fost create tocmai in acest scop". Privesc iar spre foc; valtoarea lui mi se pare totusi mai linistita decat zvarcolirea nebuna a lichidului incendiar. Ma desprind din multime si ma indrept spre cei cu galetile. in spatele meu o aud pe Florina strigandu-ma. intorc capul si-i fac cu ochiul, incercand sa zambesc; nu prea cred ca mi-a reusit asa cum i-ar fi reusit lui Anatol, dar ce naiba sa fac? iau o galeata de la cineva si o rastorn peste mine. Un barbat inalt, intre doua varste, ma priveste o clipa in ochi si, ghicindu-mi gandul, arunca si el cateva galeti de apa peste mine, facandu-ma leoarca. Usa abia se mai zareste. O grinda cade de undeva de sus starnind o ploaie de scantei, si o clipa ma cuprinde indoiala ca voi reusi! Privesc spre multime si, vazand ochii mariti de spaima si speranta ai femeii, ii fac semn sa stea linistita si ma indrept spre casa in flacari. Dogoarea ma invaluie inca de la primii pasi, arzandu-mi obrajii si facandu-ma sa ma opresc. Ma deschei la veston si mi-l trag peste cap lasandu-mi descoperiti doar ochii. Cu o lovitura de picior, deschid usa, care abia se mai tine in canatul cuprins de flacari, si intru incercand sa respir cat mai rar. in prima incapere, un hol in care totul pare incendiat, raman descumpanit o clipa cand in fata imi apar doua usi identice. Deschid, tot cu piciorul, una dintre ele, si ma loveste in fata un val de flacari, ametindu-ma. Bucataria. De aici, probabil, a izbucnit si incendiul. Patrund in cealalta incapere, impleticindu-ma. Simt ca nu mai pot rezista mult. Daca nici aici nu este... Prin fumul alb, inecacios, vad intr-un colt un pat acoperit cu o plapuma uriasa. Nici un zgomot, nici o miscare. Oare am ajuns prea tarziu? Din cativa pasi sunt langa pat. Cuprind in brate faptura plapanda, pe care abia o simt, si ma reped afara simtind ca-mi lipseste aerul. Din usa deschisa a bucatariei, limbile flacarilor incearca sa ma ajunga. Cu o ultima sfortare, ies. Ma opresc ametit de aerul proaspat si racoros. O multime de ochi ma privesc. Copilul din bratele mele incepe deodata sa se miste si sa tipe, facandu-i pe toti sa se destinda si sa zambeasca, atat cat se poate zambi langa o casa in flacari. ii dau femeii comoara si lumea ne inconjoara curioasa. Langa mine, o simt pe Florina cum ma strange salbatic de brat. Privim o clipa amandoi la fata rotunda a copilului, la parul lui auriu stralucind ciudat in lumina palpaitoare a focului, si o trag pe Florina dupa mine inainte de a se dezmetici lumea. Ma aud intr-un tarziu strigat, dar suntem deja departe, la adapostul intunericului. imi vine sa rad cand ma gandesc ca ma simt ca Anatol. Dupa cateva strazi ma opresc, iar Florina ma priveste nedumerita. Nu spun nimic si, cu inima batandu-mi nebuneste in piept, o intorc cu fata spre mine, aplecandu-ma spre ea. Ma priveste o clipa in ochi, apoi, punandu-mi mana pe gura, ma opreste si, cu gesturi sigure, isi scoate baticul de la gat si-mi sterge apasat funinginea de pe fata si buze. * * * — Ei, cum a fost? mi-a zambit sagalnic fata de la ghiseu cand m-am ridicat din fotoliu. Am ramas cateva clipe pe ganduri inainte de a-i raspunde. Am inchis ochii, retraind puritatea si intensitatea sentimentelor provocate de noua inregistrare. De la timidul si fricosul de la inceput, trecerea gradata spre eroul din final... — Minunat, absolut minunat! Atat de timid si de neajutorat ma simteam la inceput... apoi dintr-o data m-am simtit erou. Nemaipomenita gradare a trairilor... — Sa inteleg ca il cumparati... (Fata invartea in mana CD-ul cu inregistrarea.) Achitati la casa si pana atunci vi-l impachetez. Am dat sa ma indrept spre casierie, cand ceva din zambetul fetei m-a facut sa ma intorc spre ea. — Nu te supara, dar nu cumva...? La intrebarea mea neterminata a dat fericita din cap. — Asteptam sa vedem cand o sa va dati seama. Ati trait inregistrarea cu prea mare intensitate ca sa nu ma recunoasteti. Da, eu am fost modelul pentru Florina... si, stiti, daca doriti... asa, in mod exceptional, numai pentru clientii fideli ca dumneavoastra, se poate repeta scena finala... pentru o taxa suplimentara de numai zece la suta. Totul in cadrul campaniei promotionale pentru lansarea noii PsihoSimulari. Va dati seama ca fragmentul prezentat este numai calupul publicitar. inregistrarea integrala este de peste trei ore, si bineinteles ca relatia lor devine foarte pasionala si tandra spre sfarsit... Am achitat la casa si, fericit, m-am apropiat cu bonul de vanzatoare. Dintr-o cutie a scos putina funingine si cu gesturi experte m-a murdarit pe fata, apoi si-a scos baticul si a inceput sa ma stearga. Am luat-o in brate si am sarutat-o apasat pe buze exact ca in Trairea proaspat incheiata. Cumparatorii care mai erau in magazin si care vazusera inregistrarea au aplaudat politicos. Vanzatoarea ramasese tacuta si ma privea cu o intrebare muta in ochi. — A fost minunat, am asigurat-o eu, dar fara prea multa convingere in voce. Ochii i s-au umezit usor si a privit stanjenita intr-o parte: — Va multumesc, dar nu-i nevoie sa va prefaceti... stiu prea bine ca niciodata realitatea nu o sa poata concura o Traire Virtuala. Oricum va multumesc, a mai soptit dintr-o data trista, si si-a indreptat atentia spre urmatorul client. Am iesit din magazin cu CD-ul in mana. Oare ar fi fost politicos din partea mea sa o invit undeva, sa iesim impreuna, oare sclipirea aceea din ochii ei chiar era o nerostita invitatie sau era doar o noua politica a firmei pentru a spori vanzarile? Apoi poate ca ar fi trebuit sa vorbesc cu ea, sa o conving, sa insist, si pentru ce? Pentru o noapte de dragoste care in mod sigur nu s-ar fi ridicat la inaltimea celei pe care urma sa o traiesc cu ajutorul Trairii Virtuale... Oricum ar fi fost, sarutarea ei reala a fost fada si nu m-a facut sa simt nimic fata de ceea ce am simtit atunci cand am trait inregistrarea. Nehotarat, am asteptat pana la ora inchiderii magazinului si am privit cum silueta fragila i se pierde printre blocuri. Am facut doi pasi dupa ea, apoi m-am oprit. Peste acoperisuri nu se vede nicaieri nici o lumina palpaitoare a unui inceput de incendiu, asa ca, strangand in brate cutia cu CD-ul, m-am indreptat grabit spre casa, nerabdator sa retraiesc minunatul meu vis de iubire... | index 'pageview'); 